Komission asetus (ETY) N:o 3615/89, annettu 1 päivänä joulukuuta 1989, luvan antamisesta Saksalle ja Ranskalle olla noudattamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 3782/89 muuttamisesta



Virallinen lehti nro L 351 , 02/12/1989 s. 0015 - 0015

Suomenk. erityispainos Alue 3 Nide 30 s. 0212

Ruotsink. erityispainos Alue 3 Nide 30 s. 0212



KOMISSION ASETUS (ETY) N:o 3615/89, annettu 1 päivänä joulukuuta 1989, luvan antamisesta Saksalle ja Ranskalle olla noudattamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 3782/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 12 artiklan 1 kohdan, sekä katsoo, että Ranska on esittänyt ennen 1 päivää lokakuuta 1989 lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä 31 päivänä elokuuta 1988 annetun komission asetuksen (ETY) N:o 2729/88(2), sellaisena kuin se on muutettuna asetuksella (ETY) N:o 678/89(3), 11 a artiklan mukaisesti muutoksen hakemukseen tiettyjen viinitilaryhmien jättämisestä asetuksen (ETY) N:o 1442/88 soveltamisalan ulkopuolelle viinivuodesta 1990/1991 alkaen; tämä muutos liittyy edellisessä, luvan antamisesta Saksalle ja Ranskalle olla noudattamatta tietyillä alueillaan lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun komission asetuksen (ETY) N:o 3782/88(4), sellaisena kuin se on muutettuna asetuksella (ETY) N:o 1326/89(5), antamiseen johtaneessa hakemukseen perusteltuihin luokkiin; korjattu viininviljelyn tuotantokyky kaikilla näillä vyöhykkeillä on alle 10 prosenttia Ranskan kansallisesta viininviljelyn tuotantokyvystä, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3782/88 liitteessä olevan 2 kohdan ensimmäiseen luetelmakohtaan teksti "Coteaux d'Aix-en-Provence". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan viinivuodesta 1990/1991 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä joulukuuta 1989. Komission puolesta Ray MAC SHARRY Komission jäsen (1) EYVL N:o L 132, 28.5.1988, s. 3 (2) EYVL N:o L 241, 1.9.1988, s. 108 (3) EYVL N:o L 73, 17.3.1989, s. 23 (4) EYVL N:o L 332, 3.12.1988, s. 25 (5) EYVL N:o L 133, 17.5.1989, s. 7